बुरहानपुर (मध्य प्रदेश). मध्य प्रदेश के बुरहानपुर की एक दुल्हन अतिका देवकर ने सोमवार को घोड़ी पर सवार हो हाथों में कटार लिए अपनी बरात निकाली। उसने दूल्हे आलोक सोडावाला को अपने घर डोली लाने और अपना जीवन साथी बनाने का निमंत्रण दिया।
अतिका ने अपने गुजराती मोढ़ वाणिक समाज की 55 साल पुरानी परंपरा को पुन: जिंदा किया तो लोग भी देखते रह गए। आलोक और अतिका मंगलवार को परिणय सूत्र में बंधेंगे। 40 साल पहले अतिका की दादी पुष्पावती देवकर और 55 साल पहले दूल्हे आलाेक की दादी चंद्रावली सोडावाला ने भी दुल्हन बने इसी तरह घोड़ी पर बरात निकाली थी।
अतिका के चाचा गोपाल देवकर ने बताया अतिका की बरात राजेश मदनलाल सोडावाला के यहां पहुंची। सभी ने समाज की परंपरा कायम रखने पर अतिका की सराहना की। समाज अध्यक्ष सुरेश चौधरी ने भी समाज की बेटियों से इसी तरह परंपरा को कायम रखने का अनुरोध किया।
आगे की स्लाइड्स में पढ़ें अन्य फोटोज
hin_Deva hin_Deva hin_Deva hin_Deva